***เงือกน้อยผจญภัย*** (อังกฤษ: *The Little Mermaid*) เป็นภาพยนตร์เพลงอเมริกันแนวโรแมนติก แฟนตาซี ในปี ค.ศ. 2023 กำกับและอำนวยการสร้างโดยร็อบ มาร์แชลล์ เขียนบทภาพยนตร์โดยเดวิด มาจี อำนวยการสร้างโดยวอลต์ดิสนีย์พิกเชอส์, ลูคามาร์โพรดักชันส์ และมาร์กแพลตโพรดักชันส์ เป็นภาพยนตร์ฉบับคนแสดง/ซีจีไอที่สร้างจากภาพยนตร์แอนิเมชันในชื่อเดียวกันของวอลต์ ดิสนีย์ ในปี ค.ศ. 1989 ซึ่งมีพื้นฐานมาจากเทพนิยายเรื่อง *เงือกน้อย* ของฮันส์ คริสเตียน แอนเดอร์เซน ภาพยนตร์นำแสดงโดย แฮลลี เบลีย์ เป็นแอเรียล ร่วมด้วย โจนาห์ ฮาวเออร์-คิง, ดาวีด ดิกส์, อควาฟินา, เจคอบ เทรมเบลย์, โนมา ดูเมซเวนี, ฆาบิเอร์ บาร์เดม และเมลิสซา แม็กคาร์ธี เป็นบทบาทสมทบ ภาพยนตร์บอกเล่าเรื่องราวของเจ้าหญิงเงือกสาว แอเรียล ธิดาของราชาไตรตัน ที่ทำข้อตกลงกับแม่มดเออร์ซูลา โดยแลกเสียงของเธอกับขามนุษย์เพื่อไปพบและครองรักกับเจ้าชายอีริค ผู้ซึ่งถูกเธอช่วยชีวิตไว้จากเหตุเรือล่ม แต่เธอก็ต้องต่อสู้เมื่อตัวเธอเองและบัลลังก์พ่อของเธอตกเป็นของเออร์ซูล่า

แผนการนำภาพยนตร์แอนิเมชันในปี พ.ศ. 2535 เรื่อง *เงือกน้อยผจญภัย* กลับมาสร้างใหม่รูปแบบภาพยนตร์คนแสดง ได้รับการยืนยันในเดือนพฤษภาคม พ.ศ. 2559 มาร์แชลล์ได้รับการติดต่อจากดิสนีย์ให้กำกับภาพยนตร์เรื่องนี้ในเดือนธันวาคม พ.ศ. 2560 และนักแสดงหลักส่วนใหญ่เซ็นสัญญาตั้งแต่เดือนมิถุนายนถึงพฤศจิกายน พ.ศ. 2562 เดิมคาดว่าจะเริ่มการผลิตในลอนดอนระหว่างปลายเดือนมีนาคมถึงต้นเดือนเมษายน พ.ศ. 2563 แต่เกิดความล่าช้าเนื่องจากการระบาดทั่วของโควิด-19 ในที่สุดการถ่ายทำจึงเกิดขึ้นที่ไพน์วูดสตูดิโอส์ในอังกฤษตั้งแต่เดือนมกราคมถึงกรกฎาคม พ.ศ. 2564 ลิน-มานูเอล มิรันดาร่วมเขียนเพลงใหม่สำหรับการภาพยนตร์สร้างใหม่ในฐานะผู้แต่งเนื้อร้อง อลัน เม็นเค็นกลับมาทำหน้าที่ผู้ประพันธ์เพลงประกอบภาพยนตร์

*เงือกน้อยผจญภัย* ออกฉายในสหรัฐในวันที่ 26 พฤษภาคม พ.ศ. 2566 โดย วอลต์ดิสนีย์สตูดิโอส์โมชันพิกเชอส์ และออกฉายในประเทศไทยในวันที่ 25 พฤษภาคม พ.ศ. 2566 หนึ่งวันก่อนการฉายในสหรัฐ ภาพยนตร์ได้รับความชื่นชมในด้านของนักแสดงอย่าง เบลีย์, ฮาวเออร์-คิง, แม็กคาร์ธี และ อเล็กซานเดอร์ รวมถึงฉากและการเรียบเรียงเพลงประกอบ แต่วิจารณ์ถึงงานสร้างพิเศษและการออกแบบตัวละคร

แม้ว่าก่อนการฉาย แฟนคลับของแอนิเมชันต้นฉบับบางส่วนจะวิพากษ์วิจารณ์การตัดสินใจของดิสนีย์ที่ให้นักแสดงผิวดำ เบลีย์ รับบทเป็น แอเรียล และรณรงค์ให้คว่ำบาตรภาพยนตร์เรื่องนี้ทั้งในโลกโซเชี่ยลและกระแสสังคม จนส่งผลกระทบต่อภาพยนตร์ โดยเฉพาะในประเทศแถบเอเชีย แต่ภาพยนตร์ก็ประสบความสำเร็จ ทำเงินถึงจุดคุ้มทุน 560 ล้านเหรียญ โดยทำรายได้ทั่วโลก 569 ล้านดอลลาร์สหรัฐ จากทุนสร้าง 240 ล้านดอลลาร์สหรัฐ แม้ทุนสร้างแท้จริงจะมีมูลค่าถึง 297 ล้านเหรียญ แต่ภาพยนตร์ได้รับการจ่ายเงินประกันจากการถ่ายทำช่วงการระบาดทั่วของโควิด-19 ซึ่งมีมูลค่า 46.6 ล้านปอนด์สเตอร์ลิง หรือ 57 ล้านดอลลาร์สหรัฐ โดยภาพยนตร์เปิดตัวสูงสุดอันดับที่ 5 ในประวัติศาสตร์ช่วงวันรำลึกของสหรัฐอเมริกา และเป็นหนึ่งในภาพยนตร์ไม่กี่เรื่องที่ประสบความสำเร็จในช่วงภาพยนตร์หน้าร้อน ร่วมกับ *สไปเดอร์-แมน: ผงาดข้ามจักรวาลแมงมุม* โดยภาพยนตร์ทำเงินสูงสุดเป็นอันดับที่ 9 ของปี 2023 

ภาพยนตร์ยังติดอันดับภาพยนตร์ขายดีอันดับ 1 ทางระบบวีดิทัศน์ตามคำขอในสองสัปดาห์และติดอยู่ต้น ๆ ในสัปดาห์หลังจากนั้น ความนิยมดังกล่าวทำให้มีการนำกลับมาฉายซ้ำโดยเพิ่มเนื้อเพลงขณะตัวละครร้องในวันที่ 25 สิงหาคม สื่อถือให้ภาพยนตร์เป็นหนึ่งในภาพยนตร์สามเรื่องของดิสนีย์ประจำซัมเมอร์ ปี 2023 ที่ไม่ประสบความล้มเหลวร่วมกับ *เมืองอลวนธาตุอลเวง* และ *รวมพันธุ์นักสู้พิทักษ์จักรวาล 3*

โดยภาพยนตร์ และ รวมพันธุ์นักสู้พิทักษ์จักรวาล 3ได้รับการยกเว้น จากสื่อว่าเป็นหนึ่งในสิ่งดีๆ ในเหตุการณ์สำคัญของดิสนีย์ที่ภาพยนตร์ของค่ายต่างล้มเหลว (ทำเงินไม่ได้กำไรและไม่สามารถคืนทุน) แทบทุกเรื่อง ในปี 2023

*เงือกน้อยผจญภัย* ลงบริการสตรีมมิ่ง ดิสนีย์+ ฮอตสตาร์ เมื่อวันที่ 6 กันยายน พ.ศ. 2566 ภาพยนตร์ประสบความสำเร็จอย่างท่วมท้น โดยทำลายสถิติการเป็นหนึ่งในภาพยนตร์รอบปฐมทัศน์ที่มีผู้ชมมากที่สุดเท่าที่เคยมีมาบนดิสนีย์+ รองจาก *เมืองอลวนธาตุอลเวง* และ *อิทธิฤทธิ์แม่มดตกกระป๋อง 2* และมียอดผู้ชมสูงสุดอันดับสองประจำปี แต่สูงสุดของภาพยนตร์คนแสดงทุกเรื่อง

อนิเมชั่นสำหรับเด็กก่อนเรียนที่ได้แรงบันดาลใจจากภาพยนตร์ "แอเรียล" มีกำหนดออกอากาศในช่องดิสนีย์จูเนียร์ปี 2024 และภาคต่อกำลังอยู่ในกระบวนการหารือ

เนื้อเรื่อง
-----------

แอเรียล เป็นเงือกสาววัยเยาว์ ผู้มีความอยากรู้อยากเห็นในวัฒนธรรมของมนุษย์และโลกเบื้องบน แม้ว่าจะไม่เคยเห็นมันมาก่อนก็ตาม เนื่องจากราชาไตรตัน พระบิดาของเธอ กษัตริย์แห่งอาณาจักรใต้สมุทร แอตแลนติกา (Atlantica) ทรงห้ามมิให้ชาวเงือกขึ้นสู่ผิวน้ำ หลังจากที่ราชินีอธีนา พระมารดาของแอเรียลสิ้นพระชนม์ด้วยน้ำมือมนุษย์ แอเรียลสะสมวัตถุมนุษย์ โดยได้รับการสนับสนุนจากเพื่อนรักของเธอฟลาวน์เดอร์ ปลาน้อยและสกัตเติล นกกาน้ำเหนือ

แอเรียลพลาดการประชุม คืนพระจันทร์ปะการัง (Coral Moon) ซึ่งเธอควรจะเข้าร่วมกับพี่สาวทั้งหก เนื่องจากเธอไปสำรวจซากเรืออับปาง จึงถูกราชาไตรตันต่อว่า ต่อมาในคืนนั้น แอเรียลเห็นดอกไม้ไฟบนผิวน้ำจึงว่ายเข้าไปใกล้ ดอกไม้ไฟนั้นมาจากเรือของอีริค เจ้าชายแห่งอาณาจักรเกาะแคริบเบียน แอเรียลแอบฟังการสนทนาระหว่างอีริกกับนายกรัฐมนตรีกริมสบีเกี่ยวกับความทรงปรารถนาของพระองค์ที่จะออกสำรวจ น่านน้ำไร้แผนที่ เพื่อช่วยเหลือผู้คนในอาณาจักร พายุโหมใส่เรือขณะเลี้ยงฉลอง ลูกเรือสละเรือขึ้นเรือชูชีพ อีริคพลาดท่าจมน้ำขณะช่วย แม็กซ์ สุนัขของพระองค์ แอเรียลช่วยอีริคจากการจมน้ำและพาขึ้นฝั่ง เธอฟื้นสติพระองค์โดยร้องเพลงด้วยเสียงอันไพเราะ หลังจากอีริคทรงฟื้น แอเรียลก็รีบหนีไป หลังจากที่อีริคเสด็จกลับมา พระราชินีเซลินา พระมารดาอุปถัมภ์ของอีริค มเหสีของพระเจ้าแม็กซิมิลิอุส ก็ทรงห้ามมิให้อีริคออกเรืออีก

เหล่าพี่สาวแสดงความคิดเห็นเกี่ยวกับพฤติกรรมเพ้อฝันของแอเรียล ราชาไตรตัทรงทราบเรื่องจากเซบาสเตียน ปูที่ปรึกษา ว่าแอเรียลขึ้นสู่ผิวน้ำและช่วยชีวิตมนุษย์ไว้คนหนึ่งจากการจมน้ำ ราชาไตรตันเสด็จมาหาแอเรียลในถ้ำของเธอ และเมื่อเธอปฏิเสธที่จะสาบานว่าจะไม่ยุ่งเกี่ยวกับมนุษย์อีก ราชาไตรตันก็ทรงทำลายสมบัติที่แอเรียลสะสมไว้ รวมถึงรูปปั้นของอีริค หลังจากราชาไตรตันเสด็จจากไป แอเรียลก็เริ่มร้องไห้ ต่อมา ปลาไหลมอเรย์สองตัว ที่มีพลังไฟฟ้าก็เข้ามาแสดงให้แอเรียลเห็นภาพของแม่มดแห่งท้องทะเล เออร์ซูล่า น้องสาวของราชาไตรตัน และอาที่ห่างเหินของแอเรียล ผู้ซึ่งถูกเนรเทศจากวังเนื่องจากการใช้ศาสตร์มืด ซึ่งเสนอว่านางสามารถช่วยแอเรียลได้

แอเรียลไปยังถ้ำของเออร์ซูล่า ซึ่งแม่มดแห่งท้องทะเลตั้งข้อตกลงกับเธอว่า นางจะใช้เวทมนตร์เปลี่ยนแอเรียลให้เป็นมนุษย์เป็นเวลาสามวัน ภายในสามวันนั้นเธอจะต้องได้รับ "จุมพิตจากรักแท้" จากเจ้าชายอีริค หากสำเร็จ เธอจะยังคงเป็นมนุษย์ตลอดไป แต่หากไม่สำเร็จ เธอจะกลับเป็นเงือกตามเดิม และจะตกอยู่ใต้อำนาจของเออร์ซูล่า เพื่อให้เป็นมนุษย์ แอเรียลต้องยอมแลกความสามารถในการหายใจใต้น้ำ หาง และเสียงอันไพเราะ ซึ่งเออร์ซูล่ากักเก็บไว้ในสร้อยคอหอยโข่ง แอเรียลยอมรับข้อตกลง หลังจากที่หางของเธอเปลี่ยนเป็นขาแล้ว ฟลาวน์เดอร์และเซบาสเตียนพาแอเรียลขึ้นสู่ผิวน้ำ โดยได้รับการช่วยเหลือจากชาวประมง ผู้ซึ่งพาเธอไปยังปราสาทของเจ้าชายอีริค อีริคซึ่งกำลังตามหาผู้หญิงที่ช่วยพระองค์ไว้ รีบเสด็จไปพบแอเรียลเมื่อได้ยินการมาถึงของเธอ แอเรียลดีใจยิ่ง แต่การไร้เสียงทำให้เจ้าชายเบือนหน้าหนีทันทีเย็นวันนั้น แอเรียลสำรวจปราสาท และพบของสะสมของอีริคจากการล่องเรือ ทั้งคู่ใช้เวลาร่วมกันในการชมของสะสมเหล่านั้น

วันรุ่งขึ้น อีริคทรงพาแอเรียลสำรวจอาณาจักร เซบาสเตียนซึ่งติดตามมาบนบกพบว่าเออร์ซูลาพยายามใช้คาถากลโกงเพื่อให้แอเรียลลืมเรื่องการจูบกับอีริค เซบาสเตียน สกัตเติลและฟลาวน์เดอร์พยายามให้ทั้งคู่จูบกัน ขณะที่ทั้งคู่กำลังจะจูบกันนั้นเอง ปลาไหลคู่ ซึ่งเป็นลูกสมุนที่เออร์ซูล่าส่งมา ก็เข้าจัดขวาง เออร์ซูล่าเมื่อเห็นแอเรียลเกือบจะประสบความสำเร็จ ก็โกรธมาก มองว่าแผนกำลังจะพัง เออร์ซูล่าจึงจำแลงกายเป็นหญิงสาวสวยชื่อวาเนสซ่า แล้วใช้เสียงของแอเรียลหลอกอีริค ให้ทรงเชื่อว่า นางคือหญิงที่ช่วยพระองค์ไว้ในคราวนั้น

เช้าวันรุ่งขึ้น แอเรียลและเพื่อน ๆ ของเธอพบว่า อีริคจะประกาศการหมั้นกับวาเนสซ่า สกัตเติลเมื่อรู้ว่า วาเนสซ่านั้นคือเออร์ซูล่าในร่างจำแลง ก็แจ้งให้แอเรียลทราบ แอเรียลรีบไปในงานหมั้น ทำลายสร้อยขอหอยโข่งของวาเนสซ่า เธอจึงกลับมามีเสียงอีกครั้ง อีริคทรงทราบว่าแอเรียลคือผู้ที่เคยช่วยพระองค์ไว้ วาเนสซ่าขัดขวางเอริคให้ทิ้งแอเรียลไป ก่อนที่ทั้งคู่จะจูบกันนั้น ดวงอาทิตย์ก็ลับขอบฟ้าไปแล้ว แอเรียลกลับมาเป็นเงือกอีกครั้ง เออร์ซูล่ากลับสู่ร่างเดิมและคว้าแอเรียลดำดิ่งกลับสู่มหาสมุทร

ราชาไตรตันเผชิญหน้ากับเออร์ซูล่าและสั่งให้นางปล่อยตัวแอเรียล แต่เออร์ซูล่าเผยแก่ไตรตันว่า ข้อตกลงที่แอเรียลทำไว้นั้นไม่มีผู้ใดทำลายได้ ราชาไตรตันสละตัวเองแทนแอเรียล โดยมอบตรีศูลของเขาให้กับ Ursula ในขณะที่ปลาไหลของเธอปล่อย Ariel และสลาย Triton เออร์ซูลาขโมยมงกุฎและตรีศูลของไทรทัน และประกาศตัวเองเป็นผู้ปกครองคนใหม่ เมื่อเห็นเหตุการณ์นี้ เอเรียลจึงเผชิญหน้ากับเออร์ซูล่าและพยายามจะโจมตีเธอ เออซูล่าพยายามทำลายเอเรียล แต่หลังจากมาถึง เอริคก็ช่วยเอเรียลและโจมตีเออร์ซูล่าด้วยฉมวก เออร์ซูล่าสั่งปลาไหลจับเอริคด้วยความโมโห ในการปะทะกันนี้ เออร์ซูลาเกือบจะทำลายเอริค แต่ถึงแม้จะไม่ใช่ฝ่ายดี เอเรียลก็เข้าแทรกแซงและโจมตีเออร์ซูลาที่บังเอิญฆ่าปลาไหลของเธอ ขณะที่เอเรียลรีบไปสมทบกับเอริค เออร์ซูลาก็โศกเศร้ากับการตายของปลาไหลของเธอเพียงไม่นาน ด้วยความเดือดดาล เออร์ซูล่าจึงใช้ตรีศูลเพื่อแปลงร่างตัวเองเป็นสัตว์ประหลาดในทะเลขนาดยักษ์ ทำให้เกิดพายุฝนฟ้าคะนองคุกคามเอเรียลและเอริค ซากเรืออัปปางถูกนำขึ้นสู่ผิวน้ำ ในระหว่างนั้น เออร์ซูลาพยายามใช้ตรีศูลเพื่อฆ่าเอริค แต่ก็ล้มเหลว หลังจากดึงตัวเองขึ้นไปบนซากเรือแล้ว เอเรียลก็สังหารเออร์ซูล่าด้วยธนูของมัน เมื่อเออร์ซูล่าเสียชีวิต ตรีศูลที่เธอทิ้งไว้ข้างหลังก็จมลงสู่มหาสมุทรและกระแทกพื้นทะเล และทำให้ไทรทันฟื้นคืนชีพขึ้นมาอีกครั้ง เอเรียลหยิบตรีศูลของไทรทันขึ้นมาแล้วส่งคืนให้กับไทรทันซึ่งตอนนี้ได้รับคืนมันแล้ว ไทรทันและเอเรียลรับรู้ถึงความเสียสละของอีกฝ่ายเพื่อพวกเขา เอริคกลับบ้าน โดยที่เซลิน่ายอมรับว่าความรักที่เขามีต่อแอเรียลนั้นมีอยู่จริง

ในที่สุดไทรทันก็ยอมรับว่าแม้เอเรียลจะอยู่บ้าน แต่เธอก็จะไม่มีความสุขหากไม่มีเอริค ตามคำขอของเซบาสเตียน เขาเปลี่ยนเธอให้กลับมาเป็นมนุษย์อย่างถาวร หลังจากที่เอริคและแอเรียลแต่งงานกัน ทั้งสองตัดสินใจเดินทางไปทั่วโลกด้วยกัน โดยได้รับการสนับสนุนจากครอบครัวของพวกเขาและผู้คนจากมนุษย์และโลกมนุษย์

ตัวละคร
-------

### คนแสดง

| ตัวละคร | นักแสดง | ผู้ให้เสียงไทย | คำอธิบาย |
| --- | --- | --- | --- |
| แอเรียล | แฮลลี เบลีย์ | พิชญ์สินี วีระสุทธิมาศ (โบกี้ไลอ้อน) | ธิดาคนที่สุดท้องของราชาไตรตัน เงือกผู้หลงใหลในโลกมนุษย์ |
| เจ้าชายอีริค | โจนาห์ ฮาวเออร์-คิง | ธนทัต ชัยอรรถ (แกงส้ม) | เจ้าชายผู้มีจิตวิญญาณอิสระ ซึ่งแอเรียลช่วยเขาจากการจมน้ำ |
| เออร์ซูลา | เมลิสซา แม็กคาร์ธี | นนทิยา จิวบางป่า (เจี๊ยบ) | แม่มดแห่งท้องทะเล น้องสาวของราชาไตรตัน ผู้หวังจะครอบครองมหาสมุทร |
| วาเนสซา | เจสซิกา อเล็กซานเดอร์ | ทัศณ์เพลิน ตันเสรีสกุลภัช (พูด),
พิชญ์สินี วีระสุทธิมาศ (ร้อง) | ร่างมนุษย์ที่เออร์ซูลาจำแลงมาเพื่อขัดขวางความรักของแอเรียลและอีริค |
| ราชาไตรตัน | ฆาบิเอร์ บาร์เดม | เกรียงศักดิ์ เหรียญทอง | เจ้าสมุทรแห่งแอตแลนติกา บิดาของแอเรียลและพี่สาวหกคน ผู้เกลียดชังมนุษย์ |
| ราชินีเซลินา | โนมา ดูเมซเวนี | โสภิตา รังสิโยทัย | มารดาบุญธรรมของเจ้าชายอีริค |
| มาลา | คารอรินา คอนเชต | กชนิภา รัชเวทย์ | ธิดาคนแรกของราชาไตรตัน |
| อินดิรา | ซีโมน แอชลีย์ | มนสิชา มงคลมาลา | ธิดาคนที่สองของราชาไตรตัน |
| แคสเปีย | นาตาลี ซอร์เรลล์ | ชนิสรา วงศ์ดีประสิทธิ์ (อูน) | ลูกสาวคนที่สามของราชาไตรตัน |
| ทามิกา | เซียนนา คิง | นัทนลัลน์ กิติทวีเกียรติ | ธิดาคนที่สี่ของราชาไตรตัน |
| คารินา | คาชสา โมฮามมาร์ | รัชยาวีร์ วีระสุทธิมาศ (ว่าน วันวาน) | ธิดาคนที่ห้าของราชาไตรตัน |
| เพอร์ลา | ลอเรนา แอนเดรีย | บุษยพัชร อุ่นจิติกุล | ธิดาคนที่หกของราชาไตรตัน |
| นายกรัฐมนตรีกริมสบี | อาร์ต มาลิก | สิทธิสม มุทธานุกูลวงศ์ | นายกรัฐมนตรีและคนสนิทของเจ้าชายอีริค |
|

### ผู้ให้เสียง

| ตัวละคร | ผู้ให้เสียง | ผู้ให้เสียงไทย | คำอธิบาย |
| --- | --- | --- | --- |
| เซบาสเตียน | เดวิด ดีกส์ | สรรเสริญ โภคสมบัติ (พูด),
เสริมศาสตร์ เดอะโรซาริโอ (ร้อง) | ปูที่ปรึกษาคนสนิทของราชาไตรตัน และผู้ดูแลแอเรียล |
| ฟลาวน์เดอร์ (Flounder) | จาค็อบ เท็มเบลย์ | ปุณญพัฒน์ อธิกเศวตพฤทธิ์ (ชาดำ) | ปลาเขตร้อนวัยเด็กขี้กังวล เป็นเพื่อนสนิทที่ดีที่สุดของแอเรียล |
| สกัตเติล (Scuttle) | อควาฟินา | พิมพิดา พิทักษ์สงคราม (พิม) | นกกาน้ำผู้โอ้อวดว่าตนรู้ทุกอย่างเกี่ยวกับโลกมนุษย์ ซึ่งในแอนิเมชันต้นฉบับเป็นนกนางนวลตัวผู้ |
|

อ้างอิง
-------

1. ↑  "*The Little Mermaid* (PG)". *British Board of Film Classification*. 2023-05-10. สืบค้นเมื่อ 2023-05-10.
2. ↑  Rubin, Rebecca (May 24, 2023). "Box Office: 'The Little Mermaid' Swimming to $120 Million-Plus Over Memorial Day Weekend". *Variety*. สืบค้นเมื่อ May 24, 2023.
3. ↑  "*The Little Mermaid (2023)*". *Box Office Mojo*. IMDb. สืบค้นเมื่อ September 18, 2023.
4. ↑  "*The Little Mermaid (2023)*". *The Numbers*. Nash Information Services, LLC. สืบค้นเมื่อ September 18, 2023.
5. ↑  Bryant, Zoe Rose (2023-05-22). ""THE LITTLE MERMAID" - Review". *Next Best Picture* (ภาษาอังกฤษแบบอเมริกัน).
6. ↑  "'The Little Mermaid' Tanks In China and South Korea Box Office Amid Racist Backlash | THR News". *Yahoo Life* (ภาษาอังกฤษแบบอเมริกัน). June 6, 2023. เก็บจากแหล่งเดิมเมื่อ June 8, 2023. สืบค้นเมื่อ June 8, 2023.
7. ↑  "'The Little Mermaid' Budget Breakdown: How Successful Is the Live-Action Remake?". *Collider* (ภาษาอังกฤษ). 2023-06-26.
8. ↑  https:eweb.com/the-little-mermaid-box-office-success/#:~:text=With%20The%20Little%20Mermaid%20finally,domestically%20and%20%24569%20million%20worldwide.
9. ↑
10. ↑  Kroll, Justin (July 3, 2019). "Disney's Live-Action 'Little Mermaid' Casts Halle Bailey as Ariel". *Variety*. สืบค้นเมื่อ July 3, 2019.
11. ↑  "'Little Mermaid' Live-Action Remake Finds Its Prince Eric in Jonah Hauer-King". *The Hollywood Reporter*. November 12, 2019. เก็บจากแหล่งเดิมเมื่อ November 13, 2019. สืบค้นเมื่อ November 13, 2019.
12. 1 2  Geisinger, Gabriella (July 2, 2019). "The Little Mermaid cast: These stars in talks for the Disney remake – who will be in it?". *Express.co.uk*. เก็บจากแหล่งเดิมเมื่อ July 3, 2019. สืบค้นเมื่อ July 3, 2019.
13. ↑  N'Duka, Amanda (July 17, 2019). "Javier Bardem In Talks For Disney's 'The Little Mermaid' Remake". *Deadline*. เก็บจากแหล่งเดิมเมื่อ July 17, 2019. สืบค้นเมื่อ July 17, 2019.
14. ↑  "Daveed Diggs in Talks to Play Sebastian in Disney's Live-Action 'Little Mermaid'". *The Hollywood Reporter*. October 8, 2019. เก็บจากแหล่งเดิมเมื่อ October 8, 2019. สืบค้นเมื่อ October 8, 2019.
15. ↑  Ong-Pizarro, Abigail (August 29, 2021). "Little Mermaid Has The Craziest Filmmaking Sebastian Actor Has Ever Seen". *Screen Rant*.
16. ↑  Hipes, Patrick; D'Alessandro, Anthony (September 24, 2019). "'The Little Mermaid': 'Krypton's Cameron Cuffe, Jonah Hauer-King Testing For Prince Eric Role". *Deadline*. เก็บจากแหล่งเดิมเมื่อ September 26, 2019. สืบค้นเมื่อ September 28, 2019.

| * ด
* ค
* ก
เจ้าหญิงดิสนีย์ |
| --- |
| 
* สโนว์ไวต์
* ซินเดอเรลล่า
* ออโรรา
* แอเรียล
* เบลล์
* จัสมิน
* โพคาฮอนทัส
* มู่หลาน
* เทียนา
* ราพันเซล
* เมริดา
* โมอานา
* รายา

 |
| ภาพยนตร์ | 

|  |  |
| --- | --- |
| ภาพยนตร์เรื่องยาว | 
* *สโนว์ไวท์กับคนแคระทั้งเจ็ด* (1937)
* *ซินเดอเรลล่า* (1950)
* *เจ้าหญิงนิทรา* (1959)
* *เงือกน้อยผจญภัย* (1989)
* *โฉมงามกับเจ้าชายอสูร* (1991)
* *อะลาดิน* (1992)
* *โพคาฮอนทัส* (1995)
* *มู่หลาน* (1998)
* *มหัศจรรย์มนต์รักเจ้าชายกบ* (2009)
* *ราพันเซล เจ้าหญิงผมยาวกับโจรซ่าจอมแสบ* (2010)
* *นักรบสาวหัวใจมหากาฬ* (2012)
* *ผจญภัยตำนานหมู่เกาะทะเลใต้* (2016)
* *รายากับมังกรตัวสุดท้าย* (2021)

 |
| ภาคต่อ | 
* *โมอานา 2* (2024)

 |
| หนังแผ่น | 
* *อะลาดิน ตอน จาร์ฟาร์ล้างแค้น* (1994)
* *อะลาดินและราชันย์แห่งโจร* (1996)
* *โฉมงามกับเจ้าชายอสูร ตอน มหัศจรรย์วันอลเวง* (1997)
* *โฉมงามกับเจ้าชายอสูร ตอน โลกความฝันของโฉมงาม* (1998)
* *โพคาฮอนทัส 2 : ตำนานใหม่แห่งความรัก* (1998)
* *เงือกน้อยผจญภัย ภาค 2 ตอน วิมานรักใต้สมุทร* (2000)
* *ซินเดอร์เรลล่า : สร้างรัก ดั่งใจฝัน* (2002)
* *มู่หลาน 2 ตอน เจ้าหญิงสามพระองค์* (2004)
* *ซินเดอเรลล่า 3 ตอน เวทมนตร์เปลี่ยนอดีต* (2007)
* *ดิสนีย์พรินเซสเอ็นแชนเต็ดเทลส์: ฟอลโลว์ยัวร์ดรีมส์* (2007)
* *เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน* (2008)

 |
| ภาพยนตร์สั้น | 
* *วุ่นวายวันวิวาห์ของราพันเซล* (2012)
* *เดอะลีเจนด์ออฟมอร์ดู* (2012)

 |
| ภาพยนตร์ฉบับคนแสดง | 
* *มาเลฟิเซนต์ กำเนิดนางฟ้าปีศาจ* (2014)
* *ซินเดอเรลล่า* (2015)
* *โฉมงามกับเจ้าชายอสูร* (2017)
* *อะลาดิน* (2019)
* *มาเลฟิเซนต์: นางพญาปีศาจ* (2019)
* *มู่หลาน* (2020)
* *เงือกน้อยผจญภัย* (2023)
* *สโนว์ไวต์* (2025)

 |

 |
| 
* หมวดหมู่ **หมวดหมู่**

 |

| * ด
* ค
* ก
การดัดแปลงภาพยนตร์ฉบับคนแสดง/ซีจีไอจากแฟรนไชส์แอนิเมชันของดิสนีย์ |
| --- |
| ภาพยนตร์ฉบับคนแสดง/ซีจีไอที่นำมาสร้างใหม่ | 

|  |  |  |  |
| --- | --- | --- | --- |
| ฉายแล้ว | 
* *เมาคลีลูกหมาป่า* (1994)
* *101 ไอ้จุดมหาสนุก* (1996)
* *ซินเดอเรลล่า* (2015)
* *เมาคลีลูกหมาป่า* (2016)
* *โฉมงามกับเจ้าชายอสูร* (2017)
* *ดัมโบ้* (2019)
* *อะลาดิน* (2019)
* *เดอะไลอ้อนคิง* (2019)
* *ทรามวัยกับไอ้ตูบ* (2019)
* *มู่หลาน* (2020)
* *พินอคคิโอ* (2022)
* *ปีเตอร์ แพน และ เวนดี้* (2023)
* *เงือกน้อยผจญภัย* (2023)

|  |  |
| --- | --- |
| ภาคต่อ | 
* *102 จุดจุ้น..วุ่นเกินร้อย* (2000)

 |

 |
| ฉายในอนาคต | 
* *สโนว์ไวต์* (2025)
* *โมอานา* (2025)
* *ลีโลแอนด์สติทช์* (TBA)

|  |  |
| --- | --- |
| ภาคต่อ | 
* *มูฟาซา: เดอะไลอ้อนคิง* (2024)

 |

 |

 |
| ภาพยนตร์ฉบับคนแสดงโดยเป็นเรื่องราวแยก | 

|  |  |  |  |
| --- | --- | --- | --- |
| ฉายแล้ว | 
* *ศึกอภินิหารพ่อมดถล่มโลก* (2010)
* *มาเลฟิเซนต์ กำเนิดนางฟ้าปีศาจ* (2014)
* *ครูเอลล่า* (2021)

|  |  |
| --- | --- |
| ภาคต่อ | *มาเลฟิเซนต์: นางพญาปีศาจ* (2019) |

 |

 |
| เรื่องราวติดตามผลงานแอนิเมชัน | 

|  |  |  |  |
| --- | --- | --- | --- |
| ฉายแล้ว | 
* *อลิซในแดนมหัศจรรย์* (2010)
* *คริสโตเฟอร์ โรบิน* (2018)

|  |  |
| --- | --- |
| ภาคต่อ | *อลิซ ผจญภัยมหัศจรรย์เมืองกระจก* (2016) |

 |

 |
| เพลงประกอบ | 

|  |
| --- |
| 
* *อลิซอินวันเดอร์แลนด์* (2010)
	+ *ออลโมสต์อลิซ*
* *มาเลฟิเซนต์* (2014)
* *ซินเดอเรลลา* (2015)
* *เดอะจังเกิลบุ๊ก* (2016)
* *บิวตีแอนด์บีสต์* (2017)
* *อะลาดิน* (2019)
* *เดอะไลออนคิง* (2019)
	+ *เดอะกิฟต์*
* *มาเลฟิเซนต์: มิสเทรสส์ออฟเอวิล* (2019)
* *เลดีแอนด์เดอะแทรมพ์* (2019)
* *มูลาน* (2020)
* *ครูเอลลา* (2021)
* *พินอกคิโอ* (2022)
* *ปีเตอร์แพนแอนด์เวนดี* (2023)
* *เดอะลิตเติลเมอร์เมด* (2023)

 |

 |